
Број: 05-96-9/2026
Датум: 23.04.2026.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Реџић Мирзе из Зворника, за издавање еколошке дозволе за пословни објекат Аутосервис „МАКИ“, који се налази у Зворнику, од 12.03.2026.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Реџић Мирзи из Зворника, ЕКОЛОШКА ДОЗВОЛА за пословни објекат Аутосервис „МАКИ“ који се налази у Зворнику, у улици Светог Саве број 220, на земљишту означеном као к.п. број 2004 К.О. Зворник град.
2. Опис активности и постројења за које се издаје еколошка дозвола:
Аутосервис „МАКИ“ се налази непосредно уз магистрални пут М19. Објекат аутосервиса је у приземљу стамбеног објекта, бруто површине 127 m2 и у њему се одвија дјелатност одржавање, дијагностика и поправка путничких и лаких теретних моторних возила. Пословни простор је под закупом инвеститора. Објекат је приземни, правоугаоног облика. Састоји се од двије засебне радне јединице, двије гаражне / радне зоне са двокрилним металним вратима.
Еколошка дозвола се издаје за:


· Објекат аутосервиса, димензија 10,70 m х 11,90 m.

         3.  Инвеститор Реџић Мирза из Зворника, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.

· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Реџић Мирза из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке 
· Све манипулативне површине потребно је асфалтирати или бетонирати ради лакшег одржавања. 
· Адекватном организацијом рада спријечити стварање гужве и застоја.

· Редовним одржавањем, ремонтовањем и држањем опреме и инсталација у исправном стању, постиже се и значајан ниво превенције у погледу емисија загађујућих материја у све дијелове животне средине.

· Емисија гасова сагоријевања горива у моторима возила свести на минимум на начин да се возила задржавају на платоу са мотором у раду, само онолико колико је неопходно за маневрисање возилом.

· Саобраћајнице и манпулативне површине одржавати уредним са свих страна предметног објекта.

· Заштита од повећане концентрације прашине на локацији нарочито у љетњем периоду препоручује се прскањем воденим млазом манипулативних површина.

· Користити технички исправну опрему, радне и помоћне машине, вршити редовна периодична испитивања од стране овлаштене институције. 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“, број 124/12).

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).

· Заштиту од повећане буке настале у процесу рада вршити употребом машина које не емитују повећан ниво буке, звучном изолацијом извора буке или објекта или слично.

· Вршити редован преглед и сервис опреме и уређаја, према спецификацији произвођача.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса. Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.

   3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).

· Отпадне санитарно - фекалне воде из предметног објекта системом одводних канала спроводити у јавну канализациону мрежу која је изграђена на локацији. 

· Отпадне воде са манипулативних површина посебним каналом (који је изграђен испред предметног објекта) прикупљати и одводити на третман пречишћавања у сепаратор масти и уља па у јавну канализацију и све то у складу са Правилниокм о условима испуштања отпадних вода у јавну канализацију („Службени гласник РС“, број: 44/01).

· Атмосферске воде са крова објекта системом одводних канала сакупљати и спроводити у јавну канализациону мрежу или на околне зелене површине.

· Атмосферске воде са манипулативних површина и платоа око објекта одводити сливним каналима до сепаратора уља и масти на третман а након тога одводити у крајњи реципијент.
· Санитарно фекалне отпадне воде упустати у јавну канализацију у складу са Правилником.
· Отворени простор испред објекта држати у уредном стању.
· Све отпадне воде требају се третирати на начин да се не угрози квалитет подземних  и површинских вода  као и земљишта.

· Редовно вршити контролу отпадне воде из сепаратора уља и масти.
· Сваких 15 дана, а посебно послије велике кише отворити поклопац коморе сепаратора, извршити испуштање масноћа уља у посуду за талог. Затим поново затворити затварач.

· Сваких шест мјесеци улазне коморе сепаратора очистити од чврстог материјала (пијесак и земља). Када се напуни посуда за талог у висини ¾ извршити пумпање талога клипном пумпом. Поред сепаратора се налази буре у које се сипа уље. Поклопци сепаратора морају бити закључани.  Код сваког рада у сепаратору забарањује се прилаз отвореним пламеном.

· Конструкција сепаратора да омогући његово функционисање и пражњење прикупљених течних нафтних деривата у посуду (буре) постављену у бочном шахту. Издвојене количине уља одвозити од стране овлаштеног предузећа за одвоз опасног отпада.

· Поклопци сепаратора морају бити закључани.

· Видном таблом означити ''Забрањен рад отвореним пламеном у близини сепаратора''. 

· Чишћење таложника и сепаратора уља и масти вршити преко организације овлашћене за обављање таквих врста послова, која талог и отпадни муљ одвози са локације својим специјализованим возилима. 

· Водити евиденцију одржавања септичке јаме и сепаратора уља и масти (датум и вријеме чишћења, количина очишћеног садржаја, име, презиме и потпис одговорног лица за чишћење и име, презиме и потпис лица који је извршио чишћење).

· Редовним одржавањем, ремонтовањем и држањем опреме и инсталација у исправном стању, постиже се и значајан ниво превенције у погледу емисија загађујућих материја.

· Вршити редовну контролу механизације у циљу спрјечавања цурења уља из машина. 
· У случају просипања горива, уља, антифриза из возила на локацији пословног објекта, вршити уз максималну пажњу и одмах уклонити евентуалне мрље посипањем адсорбенса на подлогу (екопор).
· Употребљени адсорбент третирати као опасни отпад и збрињавати га са овлаштеним предузећем за третман опасног отпада.
· Адекватном организацијом процеса рада спријечити настајање и расипање чврстог и течног отпада. 

· Вршити редовну техничку контролу, преглед, сервисирање и оправке машина и уређаја које користе у предметном процесу, у циљу спријечавања цурења уља из машине.
· Спречити неконтролисано расипање отпада.

· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· За одлагање отпадних материја потребно је користити одговарајуће контејнере у кругу, који се празне према уговору са комуналним предузећем и предузећем овлашћеним за одвоз опасног отпада са којим се склапају Уговори о пословно-техничкој сарадњи.

· Загађење земљишта отпадним водама, мора бити спријечен правилним и редовним одржавањем фекалне канализационе мреже на предметној локацији и правилним одводом отпадних вода са манипулативних површина.
· Комунални чврсти отпад намјенским возилом у затвореном челичном контејнеру редовно и на еколошки прихватљив начин одвозити од стране овлаштеног комуналног предузећа,  на предвиђену депонију.
· Опасан отпад раздвајати по врстама и прописно одлагати у намјенске контејнере, до момента преузимања од стране овлаштеног оператера за управљање опасним отпадом са којим се склапа Уговор о пословно-техничкој сарадњи.
· Употребљени апсорбенс одлагати у контејнер за опасан отпад. 

· Настао комуналан отпад сакупљати на мјесту настанка, привремено складишти у намјенском контејеру до предаје овлаштеном комуналном предузећу на крајње збрињавање. 

· Опасан отпад одлагати у металне/пластичне контејнере затвореног типа, на којем ће бити постављена ознака „ОПАСАН ЧВРСТИ ОТПАД“, тип и ниво опасности. 

· Отпади од употребе као што су крпе за брисање, заштитна одјећа, празна амбалажа и слично, представља опасан отпад, те се одлажу у намјенске контејнере. 

· Одговорно лице пословног објекта, треба да активно и ажурно води послове и евиденцију чишћења и одржавања, све вршити по важећем уговорима  са надлежним предузећима.

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима.

· Контејнере држати на чврстој бетонској подлози, приступачној за прилаз возила за одвоз отпада.
· Вршити селективно раздвајање комуналног отпада по врстама и за то обезбједити одговарајуће канте које морају бити водонепопусне и на наткривеној површини. 

· У случају појаве већих количина папирног, металног и пластичног отпада, исти прикупљати и продавати у секундарне сировине. 

· Обавезно одвојити опасни и неопасни отпад.
· Водити евиденцију продукованих врста отпада на локацији. 

· Инвеститор је у обавези да склопи Уговор са надлежном институцијом о збрињавању амбалаже од процеса фарбања, уљне амбалаже, замашћених, зауљених крпа и пуцвале.

· Спријечити неконтролисано расипање отпада.

· Придржавати се свих мјера дефинисаних Планом управљања отпадом, а све у складу са Законом о управљању отпадом („Службени. гласник Републике Српске“, број: 111/13, 106/15, 16/18, 70/20, 63/21 и 65/21).

· Адекватном организацијом процеса рада спречити настајање и расипање свих врста отпада.
· Одредити лице одговорно за управљање отпадом, у складу са чл. 31. Закона о управљању отпадом.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
     Табела бр.1: Врсте  отпада које се могу јавити на предметној локацији 

	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 02 04*
	Минерална хлорована моторна уља, уља за мјењаче и подмазивање

	13 02 06*
	Синтетичка моторна уља, уља за мјењаче и подмазивање

	13 02 07*
	Одма биоразградива моторна уља, уља за мјењаче и подмазивање

	13 02 08*
	Остала моторна уља, уља за мјењаче и подмазивање

	13 05 02*
	Муљеви из сепаратора уље/вода

	13 05 06*
	Уља из сепаратора уље/вода

	13 05 07*
	Зауљена вода из сепаратора уље/вода

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 02* 
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама 

	15 02 03
	Адсорбенти, филтерски материјали, крпе за брисање и заштитна одјећа другачији од оних наведених у 15 02 02

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01 07*
	Филтери за уље

	16 01 08*
	Компоненте које садрже живу

	16 01 11*
	Кочионе облоге које садрже азбест

	16 01 13*
	Кочионе течности

	16 01 14*
	Антифриз течности које садрже опасне супстанце

	16 01 19
	Пластика

	16 01 20
	Стакло

	16 08 01
	Истрошени катализатори који садрже злато, сребро, ренијум, родијум, паладијум, иридијум или платину (изузев 16 08 07)

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ


	20 03 01
	Мијешани комунални отпад


     Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.
            3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала, у складу с важећим законским и интерним прописима. 

· Придржавати се прописаних мјера и стандарда ако се предузму активности рушења грађевина те осигурати надзор надлежних служби. 

         3.4. Инвеститор, Реџић Мирза из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). Мониторинг ваздуха вршити у случају хаварија и пожара.
Табела 2:  Граничне вриједности,толерантне вриједности и граница толеранције за заштиту здравља људи
	Загађујућа материја
	Период усредњавања
	Гранична вриједност
	Граница толеранције


	Толерантна вриједност

	SO2
	1 час
	350 µg/m3
	150 µg/m3
	500 µg/m3

	SO2
	24 часа
	125 µg/m3
	-
	125 µg/m3

	SO2
	Календарска година
	50 µg/m3
	-
	50 µg/m3

	NO2
	1 час
	150 µg/m3
	75 µg/m3
	225 µg/m3

	NO2
	24 часа
	85 µg/m3
	40 µg/m3
	125 µg/m3

	NO2
	Календарска година
	40 µg/m3
	20 µg/m3
	60 µg/m3

	PM10 
	24 часа
	50 µg/m3
	25 µg/m3
	75 µg/m3

	PM10
	Календарска година
	40 µg/m3
	8 µg/m3
	48 µg/m3

	CO
	8 часова 
	10 mg/m3
	6 mg/m3
	16 mg/m3

	CO
	24 час
	5 mg/m3
	5 mg/m3
	10 mg/m3

	CO
	Календарска година
	3 mg/m3
	-
	3 mg/m3


Табела 3: Циљна вриједност за приземни озон

	             Циљ
	Период рачунања просјечне вриједности
	      Циљна вриједност

	Заштита здравља људи
	Максималнадневна осмочасовна средња вриједност
	120µg/m3
(напомена 1)


Уредба о вриједностима квалитета ваздуха(„ Службени гласник Републике  Српске“ број 124/12)

Напомена1: не смије се прекорачити више од 25 дана по календарској години у току три године    мјерења
Концентрације опасне по здравље људи и концентрације о којима се извјештава јавност

Табела 4: Концентрације сумпор диоксида и азот диоксида опасне по здравље људи 
	
Загађујућа материја
	Концентрација опасна по здравље људи

	
Сумпор диоксид
	
500µg/m3

	
Азот диоксид
	                                 400 µg/m3


Уредба о вриједностима квалитета ваздуха(„ Службени гласник Републике  Српске“ број 124/12)

Концентрације опасне по здравље људи мјере се током  три узастопна сата  на локацијама репрезентативним на квалитет ваздуха на подручју чија површина није мања од 100 км2.али у зони или агломерацијама,ако  је њихова површина мања.
Табела 5: Концентрације приземног озона опасне по здравље људи и концентрације о којима се извјештава јавност

	Сврха
	Период усредњавања
	            Граница

	Обавјештење
	1 sat
	180µg/m3

	Упозорење
	1 sat(1)
	               240µg/m3


(1)У циљу доношења краткорочних акционих планова ради заштите здравља људи или животне ококлине,по потреби у зони или агломерацијама утврђује се или предвиђају прекорачења границе у току три узастопна сата.

Максималне дозвољене концентрације за заштиту здравља људи у случају намјенских мјерења

Табела 6: Максимална дозвољена концентрација за чађ

	Перид усредњавања
	Максимална дозвољена вриједност

	Један дан
	
125µg/m3

	Календарска година
	50 µg/m3


Табела 7: Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела број 8: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ број: 44/01): 
Табела бр.9: Граничне вриједности за квалитет воде у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	40

	pH
	jedinice pH
	6,5-9,0

	Талог након 0,5 часова таложења
	ml/l
	5

	Електропроводљивост 
	µS/cm
	-

	ХПК
	gO2/m3
	125

	Амонијачни азот
	gN/m3
	10

	Нитритни азот
	gN/m3
	10

	Нитратни азот
	gN/m3
	10

	Укупни азот
	gN/m3
	100

	Укупни фосфор
	gP/m3
	3

	Сулфати
	g/m3
	200

	Хлориди 
	mg/m3
	250

	Гвожђе
	mg/m3
	2000

	Цинк
	mg/m3
	1000

	Олово
	mg/m3
	500

	Бакар
	mg/m3
	300

	Арсен
	mg/m3
	100

	Кадмијум
	mg/m3
	10

	Никл
	mg/m3
	10

	Манган
	mg/m3
	500


5. Мониторинг
         5.1.  Одговорно лице Реџић Мирза из Зворника, дужно је спроводити мониторинг загађујућих материја у периоду важења еколошке дозволе како је прописано у табели:

Табела број 10:  План мониторинга
	Предмет
мониторинга
	Параметар који се осматра
	Мјесто вршења мониторинга
	Вријеме и начин вршења
мониторинга
	Разлог због чега се врши мониторинг одређеног параметра
	Рокови


	Квалитет ваздуха
	Емисија 
прашине и гасова на локацији аутосервиса 
	На локацији предметног објекта и на граници са сусједним стамбеним и пословним објектима
	Вршити мониторинг
у складу са Уредбом о вриједностима квалитета ваздуха („Сл. гласник РС“ бр.124/12) 
	Утврђивање и провјера емисије из предметног објекта на околне сусједне објекте
	По налогу инспектора, у случају акцидентних ситуација или жалби грађана

	Ниво буке


	Бука  на локацији аутосервиса 
	На локацији предметног објекта и на граници са сусједним објектима
	Мјерење буке вршити у складу са Правилником о граничним вриједностима интензитета буке („Службени гласник Републике Српске 2/2023) при пуном раду објекта
	Утврђивање

утицаја буке на околне објекте у непосредном окружењу

	По налогу  надлежног органа  или жалби грађана


	Квалитет отпадних вода


	Физичко- хемијски и биолошки параметри-основни показатељи квалитета отпадне воде
	На испусту воде из сепаратора 
	Анализу воде вршити у складу са Правилником о испуштању отпадних вода у јавну канализацију“ („Сл.гл. Републике Српске“ бр. 44/01)
	Утврђивање и провјера квалитета воде из сепаратора
	Једанпут годишње  

	Квалитет земљишта
	Основни параметри квалитета  земљишта
	На предметној локацији и околним сусједним парцелама
	У складу са Правилником о граничним и ремедијационим вриједностима загађујућих, штетних и опасних материја у земљишту(„Службени гласник Републике Српске“,бр.82/21)
	Утврђивање степена и врсте евентуалне контаминираности земљишта

	Само  у случају акцидентних ситуација.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Одговорно лице постројења дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.
7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Реџић Мирза из Зворника, дана 12.03.2026.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат Аутосервис „МАКИ“ који се налази у Зворнику, у улици Светог Саве број 220, на земљишту означеном као к.п. број 2004 К.О. Зворник.
        Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 08.12.2023.год. Докази уз захтјев и План упрвљања отпадом су саставни дио овог Рјешења.
Инвеститор је уз Захтјев за издавање еколошке дозволе, поред Доказа број: 195/26 од 21.02.2026.године, приложио и сљедећу документацију:
· Рјешење, Одјељење за привреду и друштвене дјелатности, Градска управа Града Зворник, број: 08-350-182/18 од 26.06.2018.год.
· Рјешење о утврђивању легалности објекта, Одјељење за просторно уређење Градска управа Града Зворник, број: 04-361-96/2025 од 23.04.2025.год.

· Уговор о изнајмљивању пословног објекта, од 14.03.2019.године.
· Уговор о пружању и коришћењу комуналних услуга, А.Д. „ВОДОВОД И КОМУНАЛИЈЕ“ Зворник, број: 180 од 24.01.2019.год. 

· Доказ о уплати градске административне таксе.
Докази уз захтјев су обрадили пословни објекат Аутосервис „МАКИ“ који се налази у Зворнику, у улици Светог Саве број 220, на земљишту означеном као к.п. број 2004 К.О. Зворник. Аутосервис „МАКИ“ се налази непосредно уз магистрални пут М19. Објекат аутосервиса је у приземљу стамбеног објекта, бруто површине 127 m2 и у њему се одвија дјелатност одржавање, дијагностика и поправка путничких и лаких теретних моторних возила. Пословни простор је под закупом инвеститора. Пословни објекат је приземни, правоугаоног облика. Састоји се од двије засебне радне јединице, двије гаражне / радне зоне са двокрилним металним вратима.

Димензије аутосервиса су 10,70 m х 11,90 m.
Технолошки процес који се одвија у предметном објекту је сљедећи: сврха предметног пословног објекта је сервисирање моторних возила. 

У предметном сервису се ради поправка путничких возила и редован сервис аутомобила. Ова услуга подразумијева замјену моторног уља, свих филтера (уља, ваздуха, горива, климе) и превентивну контролу комплетног возила (контрола уља, течности, кочница, подвожја, сигнализације, итд...). Кориштена уља се испуштају из возила специјалном пумпом за испуст уља. 

Послови на пуњењу клима да би се успјешно извели потребно је да се контролишу 4 параметра унутар возила: мора да хлади ваздух, да циркулише ваздух, да га пречишћава и да влажи ваздух. Ове функције су неопходне да би се комодитет путника одржао при повећању температуре. Процес пуњања клима у аутомобилима обухвата правилно и свеобухватно провјеравање климатизацијског система који укључује: 

· провјеру нивоа агента, 

· мијењање мазива у систему, 

· провјеравање хлађене температуре ваздуха, цријева, хладњака и вентилатора кабине. 

Поступак поправка расхладног система треба бити врло пажљиво усклађен с препорукама произвођача аутомобила. Поступак замјене састоји се од уклањања расхладног агенса из система са чиме се ствара негативан притисак како би се провјерила непропусност цријева. Након тога се врши поновно пуњење одговарајућом количином уља која подмазује компресор. 

Сервисирање обухвата и отклањање кварова тј. замјену истрошених и покварених дијелова управљачког механизма и трапа који могу проузроковати нежељене вибрације, буку, прекомјерно трошење гума, нестабилност и тешко управљање возилом. Најчешће су то кугле, крајнице, споне, селени, летве волана и централне споне, амортизери и друго. 

Манипулација возилима у простору сервиса се врши без паљења мотора (врши се ручно, нагуравање возила до аутодизалице). 

Како је знатан дио уређаја и механизама моторних возила (око 50%), приступачан само са доње стране, да би се постигла што боља прегледност, неопходно је омогућити приступ возилу и са доње стране. Ово се остварује подизањем возила изнад равни пода просторије за рад помоћу дизалице. 

Све машине које се користе у процесу рада и пружања услуга морају бити прегледане од стране надлежне институције. 

Опрема која се користити у пословном објекту, у администрацији је: рачунар, штампач, телефакс, телефони, канцеларијски прибор. Опрема за рад која подлијеже прегледима, а која се користи у аутосервису је: стубна аутодизалица, компресор, апарат за варење, бушилице, брусилице, ситни механичарски алат, усисивач, боца за утогено варење, електрични мјерни инструменти, средства за чишћење и заштитна одјећа. 

Замјена отпадног уља у аутомеханичарској радионици вршила би се користећи уређаје (претакаче) који спрјечавају свако просипање уља по радној површини, јер се ради о потпуно затвореном систему, чиме је смањена могућност просипања по околном простору. Отпадно уље се привремено одлаже испред предметног објекта у намјенске металне бачве, затвореног типа. Замјена филтера за уље и ваздух врши се ручно, а са отпадним филтерима се поступа као са опасним отпадом. Отпадни филтери се одлажу у намјенске контејнере прописно означене типом и врстом опасности. 

          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 
17.03. - 16.04.2026. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
 Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
        Сања Бјековић
Контролисао 






   НАЧЕЛНИК ОДЈЕЉЕЊА 
шеф одсјека                                                                                         Бојан Стевановић





       
Доставити :                                                                                         
- подносиоцу захтјева                                                               
- еколошком инспектору
- архива

- евиденцији

